cyanic-selkie/wikianc huggingface dataset:
წარაფი
ადამიანური ფაქტორი
საქართველოში ქვევრში კახური ტექნოლოგიით ღვინის დაყენება 8 ათასი წლის წინ დაიწყეს და ამ ტრადიციას უწყვეტად დღემდე ინარჩუნებენ. ქართველი კაცი რვა ათასი წლის განმავლობაში ხვეწდა და აუმჯობესებდა ამ ღვინის დაყენების მეთოდებს. ასე რომ, ღვინის დაყენების კახური ტექნოლოგიის მთავარი შემოქმედი ქართველი ხალხია, რომელმაც არა მარტო შექმნა ეს უნიკალური წესი, არამედ, ხატოვნად რომ ვთქვათ, უბით გამოატარა და გადაარჩინა იმ ქარტეხილებს, რაც ამ პატარა ქვეყანამ გამოიარა ამ ხნის მანძილზე.
ქვევრში ღვინის დაყენების ქართულ ტრადიციულ მეთოდს 2013 წელს იუნესკოს (UNESCO) არამატერიალური კულტურული მემკვიდრეობის ძეგლის სტატუსი მიენიჭა, რაც ამ მეთოდის უნიკალურობაზე მიუთითებს და გზავნილია მთელი მსოფლიოსთვის, რომ ღვინო უძველესი ქართული კულტურის შემადგენელი ნაწილია. ეს იყო ქვევრში ღვინის დაყენების ქართული ტრადიციული მეთოდის აღიარების გვირგვინი, რომელმაც ახალი სტიმული მისცა ჩვენში ღვინის ამ მეთოდით დაყენებას და დასაბამი მისცა ევროპის სხვადასხვა ქვეყანაში მის დანერგვას.
სქოლიო
კატეგორია:ქართული ღვინო კატეგორია:ადგილწარმოშობის დასახელების ღვინოები საქართველოში
ბრუქსი (ალბერტა)
ბრუქსი (Brooks) — ქალაქი კანადაში. ქალაქი მდებარეობს სამხრეთ-აღმოსავლეთ ალბერტაში. დასახლებული პუნქტიდან 186 კილომეტრში მდებარეობს, შტატის ადმინისტრაციული ცენტრი ქალაქი კალგარი, ხოლო 110 კილომეტრში მდებარეობს ქალაქი მედისინ ჰეტი. 2006 წლის აღწერის შედეგად აქ მცხოვრებთა რაოდენობა შეადგენს 12,498 ადამიანს, აქ მცხოვრებთა საშუალო სიმჭიდროვე კმ²-ზე შეადგენს 706 ადამიანს. ბრუქსის ფართობი შეადგენს 17.70 კმ²-ს. ბრუქსი დაარსდა 1910 წელს, თავდაპირველად ის სოფლის სტატუს ატარებდა 2005 წლიდან კი უკვე ქალაქია.
რესურსები ინტერნეტში
კატეგორია:კანადის ქალაქები
Hey Jude (ალბომი)
სქოლიო
კატეგორია:Parlophone-ის ალბომები კატეგორია:Apple Records-ის ალბომები კატეგორია:Capitol Records-ის ალბომები კატეგორია:The Beatles-ის კომპილაციური ალბომები კატეგორია:1970 წლის ალბომები კატეგორია:ები-როუდის სტუდიებში ჩაწერილი ალბომები კატეგორია:ალბომები ჯორჯ მარტინის პროდიუსერობით
7 აპრილი
7 აპრილი — გრიგორიანული კალენდრის 97-ე დღე (ნაკიან წლებში – 98-ე დღე). წლის ბოლომდე დარჩენილია 268 დღე.
ურბან VII
მინი|მარჯვნივ|ურბან VII ურბან VII (Urbanus PP. VII; ერისკაცობაში ჯოვანი ბატისტა კასტანია; დ. 4 აგვისტო, 1521, რომი — გ. 27 სექტემბერი, 1590, იქვე) —  რომის პაპი 1590 წლის 15 სექტემბრიდან 27 სექტემბრამდე. როსანის არქიეპისკოპოსი.
ჯოვანი ბატისტა კასტანია დაიბადა 1521 წლის 4 აგვისტოს რომში. იყო კარდინალი და ნუნცია ესპანეთში. გარდაიცვალა პაპად არჩევიდან 12 დღეში, ისე რომ არ მომხდარა მისი კორონაციაც კი.
ლიტერატურა
კატეგორია:რომის პაპები კატეგორია:დაბადებული  4 აგვისტო კატეგორია:დაბადებული 1521 კატეგორია:გარდაცვლილი 27 სექტემბერი კატეგორია:გარდაცვლილი 1590
ფუძიანი
მინი|300 პქ|ტრადიციული სახლები ფუჯოუს ერთ-ერთ სოფელში ფუძიანი (福建; ფინინი Fújiàn) — პროვინცია აღმოსავლეთ ჩინეთში. ადმინისტრაციული ცენტრი და უდიდესი ქალაქია — ფუჯოუ. მოსახლეობა — 36,894,216 ადამიანი (მე-17 ადგილი პროვინციებს შორის, 2010 წლის მონაცემებით.)
გეოგრაფია
ფუძიანის პროვინციის ფართობი შეადგენს 121 400 კმ².
ბუფალო ბილი
ბუფალო ბილი (Buffalo Bill; ['bʌfələʊ bil]; ნამდვ. სახელი უილიამ ფრედერიკ კოუდი William Frederick Cody; დ. 26 თებერვალი, 1846 — გ. 10 იანვარი, 1917) — ამერიკის შეერთებული შტატების არმიის პოლკოვნიკი, მზვერავი, დილიჟანსის გამცილებელი, ბიზონებზე მონადირე (აქედან მომდინარეობს მისი მეტსახელიც).
ბიოგრაფია
ამ შოუში მონაწილეობის მისაღებად ბუფალო ბილმა მრავალი ნამდვილი კოვბოი და ინდიელი მოიპყრო (რომელთა შორის იყო ლეგენდარული ბელადი მჯდომარე ხარი). ველური დასავლეთის წარმოდგენებით ბუფალო ბილმა მთელი ამერიკა შემოიარა, ხოლო 1880-1900-იან წლებში ევროპაშიც იმოგზაურა.
ბუფალო ბილის შოუში მონაწილეობდნენ გურული მოჯირითეებიც. პირველად ისინი შოუს შეუერთდნენ 1892 წელს, ინგლისში, ხოლო 1893 წელს კი ისინი აშშ-ში ჩავიდნენ. გურულები „რუსი კაზაკების“ სახელით 30 წელზე მეტ ხანს გამოდიოდნენ ბუფალო ბილისა და სხვა ცირკებისა და შოუების არენებზე, მათ საყოველთაო აღიარება მოიპოვეს და დიდი გავლენა იქონიეს კოვბოებზე. ქართველი ცხენოსნების გამოსვლა „ველური დასავლეთიის“ შოუს მთავარ წარმოდგენად ითვლებოდა. გურულებს სხვადასხვა მიზეზთა გამო ეძახდნენ კაზაკებს, უმთავრესი ის იყო, რომ საქართველო მაშინ რუსეთის იმპერიაში შედიოდა და აქედან გამომდინარე ყოველი მისი მოქალაქე რუსად მოიაზრებოდა. „ველური დასავლეთის“ განთქმული მკვლევარი და ისტორიკოსი დი ბრაუნი წერდა:
Diacamma baguiense
Diacamma baguiense — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Diacamma-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
სანტიმეტრი-გრამი-წამი ერთეულთა სისტემა
სანტიმეტრი-გრამი-წამი ერთეულთა სისტემა, ერთეულთა CGS სისტემა, სგწ სისტემა (CGS system) — ფიზიკური სიდიდეების გაზომვის მეტრული სისტემა, რომელიც ეფუძნება სანტიმეტრს როგორც სიგრძის ერთეულს, გრამს როგორც მასის ერთეულს და წამს როგორც დროის ერთეულს. ყველა სხვა მექამიკური სიდიდის ზომის ერთეული ცალსახად განიმარტება ამ სამი საბაზისო ერთეულით. არსებობს სგწ სისტემის ელექტრომაგნიტური სიდიდეებისათვის გაფართოების რამდენიმე ვარიანტი.
სგწ სისტემა მნიშვნელოვნად იყო შევიწრებული მეტრი-კილოგრამი-წამი ერთეულთა სისტემის (მკწ სისტემა) მიერ, რომელიც ეფუძნება მეტრს, კილოგრამს და წამს. მოგვიანებით მკწ სისტემა იქნა გაფართოებული და ჩანაცვლებული SI სისტემით. ეს უკანასკნელი ძირითად ერთეულებად გარდა ნახსენები სამი ერთეულისა მოიცავს ამპერს, მოლს და კანდელას. დღეს SI სისტემა ერთეულთა ერთადერთი ოფიციალური სისტემაა, თუმცა არსებობს მეცნიერების დარგები, რომლებიც ძირითადად სგწ სისტემას იყენებენ (მაგალითად თეორიული ფიზიკა, ასტროფიზიკა, პლაზმის ფიზიკა და ა. შ.).
მექანიკური სიდიდეების გაზომვისას (სიგრძე, მასა, ენერგია, ძალა, წნევა და ა. შ.) განსვავება სგწ და SI სისტემას შორის ტრივიალურია. ყველა გადაყვანის კოეფიციენტი 10-ის ხარისხს წარმოადგენს, რომელიც მარტივად მიიღება შემდეგი თანაფარდობებიდან 100 სმ = 1 მ და 1000 გ = 1 კგ. მაგალითად, სგწ სისტემაში ძალის ერთეული არის დინი, რომელიც ტოლია 1 გ·სმ/წმ2, ხოლო SI სისტემაში ძალის ერთეული არის ნიუტონი, 1 კგ·მ/წმ2. მაშასადამე ტრივიალური გარდაქმნებით მივიღებთ 1 დინი=10−5 ნიუტონს.
მეორე მხრივ, ელექტრომაგნიტური სიდიდეების გაზომვისას (მუხტი, ელექტრული ველი, მაგნიტური ველი, ძაბვა და ა. შ.) სგწ და SI სისტემის ერთეულებს შორის გადასვლა ბევრად უფრო კომპლექსურია. რეალურად ელექტრომაგნიტური ველის განტოლებების - მაქსველის განტოლებების იცვლება ერთეულთა სისტემის მიხედვით. ეს გამოწვეულია იმ გარემებით, რომ მექანიკური სიდიდეებისგან განსხვავებით, ელექტრომაგნიტური სიდიდეებისთვის არ არსებობს ურთიერთცალსახა კავშირი სხვადასხვა ერთეულთა სისტემაში მოცემულ ფიზიკურ სიდიდეებს შორის. მეტიც, თავად სგწ სისტემის ფარგლებში შესაძლებელია ელექტრომაგნიტური ერთეულების სხვადასხვა სისტემის შემოღება, რომლებიც ქმნიან სგწ სისტემის ქვესისტემებს, როგორიცაა გაუსის ერთეულთა სისტემა, ელექტროსტატიკურ ერთეულთა სისტემა, ელექტრომაგნიტურ ერთეულთა სისტემა და ა. შ.
ისტორია
პირველად სგწ სისტემა 1832 წელს შემოთავაზებული იქნა გერმანელი მათემატიკოსის, კარლ ფრიდრიხ გაუსის მიერ. 1874 წელს ის იქნა გაფართოებული ბრიტანელი ფიზიკოსების ჯეიმზ კლერკ მაქსველისა და უილიამ ტომსონის მიერ, რომლებმაც სისტემას დაამატეს ელექტრომაგნიტური ერთეულები.
მექანიკის სგწ სისტემის ერთეულები
მექანიკაში სგწ და სი-სისტემის ერთეულები მსგავსი პრინციპით განისაზღვრება. ეს ორი სისტემა მხოლოდ ორი სიდიდის გაზომვის მასშტაბით განსხვავდება (ეს ორი სისტემა შესაბამისად იყენებს სამნტიმეტრს მეტრის მაგივრად და გრამს კილოგრამის მაგივრად), ხოლო მესამე ერთეული, წამი, ერთი და იგივეა ორივე სისტემისთვის. შესაბამისად, არსებობს ურთიერთცალსახა დამოკიდებულემა სხვადასხვა სისტემაში განსაზღვრულ მექანიკურ სიდიდეებს შორის, ხოლო მექანიკის კანონებს ორივე სისტემაში აბსოლუტურად იდენტური ფორმა აქვთ. მექანიკური სიდიდეების განმართება შემდეგია:
მაშასადამე, მაგალითად სგწ სისტემის წნევის ერთეული, ბარი, ისევეა დამოკიდებული სგწ სიგრძის, მასისა და დროის ერთეულებთან, როგორც სი-სისტემის წნევის ერთეული პასკალი არის დამოკიდებული სი-სისტემის სესაბამის ერთეულებთან:
სგწ სისტემის ერთეულის სი-სისტემის ერთეულით გამოსახვა საჭიროებს შესაბამისი საბაზისო ერთეულებს შორის გადასვლის ფორმულების გამოყენებას:
ელექტრომაგნიტური ერთეულები
სი-სისტემის ერთეულების სგწ სისტემის ერთეულებში გადაყვანა ბევრად უფრო რთულია ელექტრომაგნიტური სიდიდეებისთვის. ეს გარდაქმნა იმდენად არატრივიალურია, რომ ელექტრომაგნეტიზმის კანონების გამომსახველი ფორმულები დამოკიდებულია ერთეულთა არჩეულ სისტემაზე. ეს გარემოება არის იმ განსხვავებული პრინციპების ერთ-ერთი ილუსტრაცია იმისა, რომ ეს ორი სისტემა სრულიად განსხვავებულ პრინციპებზეა აგებული:
სგწ სისტემაში ელექტრომაგნიტური სიდიდეების ერთეულების მიღება
ელექტრომაგნიტური სიდიდეების დაკავშირება სიგრძეს, დროსა და წონასთან შესაძლებელია განხორციელდეს რამდენიმე ალტერნატიული მეთოდით. ორი მათგანი ეფუძნება იმ ძალების ანალიზს, რომელითაც დამუხტული ნაწილაკები ურთიერთქმედებენ. ეს არის ორი (ერთმანეთისგან დამოუკიდებელი) ფუნდამენტური კანონი, რომელიც აკავშირებს ელექტრულ მუხტსა და მის წარმოებულს (ელექტრულ დენს) მექანიკურ სიდიდესთან, ძალასთან. ისინი შეიძლება ჩაიწეროს სისტემაზე დამოუკიდებელი სახით შემდეგნაირად:
მაქსველის ელექტრომაგნეტიზმის თეორია ამ ორ კანონს ერთმანეთთან აკავშირებს და ადგენს, რომ პროპორციულობის კოეფიციენტებს k_C და k_A შორის ადგილი აქვს შემდეგ თანაფარდობას, სადაც c არის სინათლის სიჩქარე. მაშასადამე თუკი განვსაზღვრავთ მოხტის ერთეულს ისე, რომ კულონის კანონში k_C=1, მაშინ ამპერის კანონში გვექნება პროპორციულობის კოეფიციენტი 2/c^2. ან, თუ ამპერის კანონში დავუშვებთ k_A = 1 ან k_A = 1/2, ეს მოგვცემს შესაბამის კოეფიციენტს კულონის კანონში.
ორივე ეს ორთიერთ-ექვივალენტური მიდგომა გამოყენებული იქნა სგწ სისტემის მიმდევრების მიერ, რის შედეგადაც ჩამოყალიბდა სგწ სისტემის ორი ქვემოთ განხილული ექვივალენტური განშტოება. თუმცა ელექტრომაგნიტური ერთეულების განსაზღვრა საბაზისო ერთეულებით არ არის შეზღუდული მხოლოდ მოხტის განსაზღვრით. მაგალითად ელექტრული ველი შეიძლება იქნას დაკავშირებული მუშაობასთან, იმ მუშაობის საშუალებით, რომელსაც იგი საცდელ მოხტზე ასრულებს. მეორე მხრივ მაგნიტური ძალა ყოველთვის მოძრავი მუხტის მიმართულების პერპენდიკულარულია, და შესაბამისად მის მიერ შესრულებული მუშაობა ყოველთვის ნულის ტოლია. ამის შედეგად მაგნიტური სიდიდეებისთვის გამოყენებული უნდა იქნას მაგნეტიზმის ორი კანონი, რომელთაგან თითოეული ერთმანეთთან აკავშირებს მექანიკურ სიდიდეებსა და ელექტრულ მუხტს:
ამ ორი კანონის მეშვეობით შესაძლებელია ამპერის კანონის მიღება, რომლის მიხედვითაც. მაშასადამე, თუ მუხტის ერთეული არჩეულია ამპერის კანონის შესაბამისად, ისე რომ k_A = 1, მაშინ ბუნებრივია მაგნიტური ველის ერთეულის არჩევა ისე, რომ. თუმცა, თუ არჩევანი ასე არ გაკეთდა, ნებისმიერ შემთხვევაში ზუმოთ მოყვანილი ორი კანონი დაკმაყოფილებული უნდა იყოს.
გარდა ამისა, იმისათვის, რომ აღვწეროთ ელექტრული ინდუქცია D და მაგნიტური დაძაბულობა H რაიმე გარემოში (ვაკუუმის გარდა) მაშინ საჭიროა განვმარტოთ მუდმივები ε0 და μ0, რომლებიც შესაბამისად არიან ვაკუუმის დიელექტრიკული შეღწევადობა და მაგნიტური მუდმივა. მაშინ ზოგად შემთხვევაში გვექნება და, სადაც P და M შესაბამისად არიან პოლარიზაციის ვექტორი და დამაგნიტება. λ and λ′ არის პროპორციულობის მუდმივები, რომლებსაც როგორც წესი ირჩევენ ისე, რომ 4πkCε0. თუ λ = λ′ = 1, ასეთ სისტემას რაციონალიზირებული ეწოდება:
სგწ სისტემის სხვადასხვა ვარიანტები ელექტრომაგნიტური ურთიერთქმედებისთვის
ქვემოთ მოვანილ ცხრილში თავმოყრილია სხვადასხვა ზემოთ აღწერილი მუდმივების მნიშვნელობები სგწ სისტემის სხვადასხვა ქვესისტემებში:
მუდმივა b SI სისტემაში განისაზღვრება როგორც:.
არჩეულ ერთეულთა სისტემაზე დამოუკიდებელი ფორმით მაქსველის განტოლებები ვაკუუმში შეიძლება ჩაწერილი იქნას შემდეგი სახით
აღსანიშნავია, რომ გაუსისა და ჰევისაიდ-ლორენცის სისტემაში \alpha_L = c^{-1} და არა 1-ს. შედეგად ამ სისტემებში ვაკუუმში გავცელებადი ელექტრომაგნიტური ტალღის \vec E და \vec B ვექტორებს აქვთ ერთი და იგივე განზომილება და ტოლი მნიშვნელობა.
ელექტრომაგნიტური სიდიდეების ერთეულები სხვადასხვა სგწ სისტემებში
ცხრილში c = 29,979,245,800 ≈ 3·10 10 არის სინათლის სიჩქარე ვაკუუმში სგწ ერთეულებში (სმ/წმ).
Ceratomia
Ceratomia — ჩრჩილების გვარი სფინქსისებრთა ოჯახისა. აღწერილია თადეუს უილიამ ჰარისის მიერ 1839 წელს. მოიცავს შემდეგ სახეობებს:
სქოლიო
*
ანა ტატანჯელო
ანა ტატანჯელო (Anna Tatangelo) (დ. 9 იანვარი, 1987, სორა, ფროსინონეს პროვინცია, იტალია) — იტალიელი მომღერალი, რომელიც 15 წლის ასაკში ყველაზე ახალგაზრდა გამარჯვებული გახდა სანრემოს ფესტივალის.
ბიოგრაფია
2002 წელს 15 წლის ასაკში ანა სანრემოს ფესტივალის ყველაზე ახალგაზრდა გამარჯვებული გახდა. ამის შემდეგ 2003 წელს მან სიმღერა "Un nuovo bacio" (ახალი კოცნა) ჩაწერა ჯიჯი დ'ალესიოსთან ერთად, 2004-ში კი "Il mondo e mio" (ჩემი მსოფლიო), რომელიც ასევე მის ალბომ Attimo x attimo-ში შევიდა, რომელიც 2003 წელს გამოვიდა.
Ragazza di periferia
2005 წელს ანას კიდე უფრო პოპულარობამ მისმა მე-2 ალბომმა "Ragazza di periferia" (გოგონა გარეუბნიდან) მოუტანა. ამ ალბომში უმეტესი სიმღერები ჯიჯი დ'ალესიოსთან ერთად იყო დაწერილი. 2006 წელს ანამ კიდევ ერთხელ მოიგო სანრემოს ფესტივალი სიმღერით "Essere una donna" (იყო ქალი).
Mai dire mai
2007 წელს ანა აგრძელებს თავის წარმატებულ გზას, მე-3 ალბომის "Mai dire mai" (არასდროს თქვა არასდროს) გამოშვებით. ეს 1-ლი ალბომია სადაც უმეტესი სიმღერები თვითონვე ანას დაწერილია. 2008-ში ანა ისევ სანრემოს ფესტივალზე მონაწილეობს, მაგრამ ამჯერად მე-2 ადგილს სჯერდება, სიმღერით "Il mio amico" (ჩემი მეგობარი), რომელიც თავის საუკეთესო მეგობარ კლაუდიოს მიუძღვნა.
Nel mondo delle donne
2008 წლის მარტში ანა კონცერტებს მართავს, ხოლო მისი მე-4 ალბომი "Nel mondo delle donne" (ქალთა სამყაროში) ივნისში იქნა გამოშვებული, 9 ახალი და 2 ძველი სიმღერით დართული. სიმღერები უმეტესად ქალებს მიუძღვნა. 2010-ის აგვისტოს ანა იტალიური X Factor-ის ჟურის ერთ-ერთი წევრი ხდება.
Progetto B
2011-ის თებერვალში ანა კვლავ მონაწილეობს სანრემოს ფესტივალზე, სიმღერით "Bastardo" (ნაბიჭვარი), თუმცა მხოლოდ მე-9 ადგილს დასჯერდა. ამავე წელს იგი თავის მე-5 ალბომს "Progetto B"-ს (პროექტი ბ) უშვებს. 2012 წელს კი ანა იტალიურ ცეკვავენ ვარსკვლავებში იღებს მონაწილეობას, სადაც მე-4 ადგილზე გადის. დღეს ანა ტატანჯელო ერთ-ერთი ყველაზე მოთხოვნადი მომღერალია იტალიაში და არა მარტო იტალიაში.
რესურსები ინტერნეტში
კატეგორია:იტალიელი მომღერლები კატეგორია:დაბადებული 1987 კატეგორია:დაბადებული 9 იანვარი
ტალავარი
ტალავარი — ხევსურული ქალის სამოსელი. გამოირჩევა ორიგინალური თარგითა და ჭარბი ნაქარგობით. მას შინ ქსოვდნენ შალის ძაფისაგან.
ტალავარი შედგება რამდენიმე ნაწილისაგან, ესენია: შალის გრძელი კაბა - „სადიაცო“, ზემოდან შემოსაცმელი შალისავე „ფაფანაგი“ ან მოკლესახელოებიანი „ქოქლო“. ხევსური ქალის თავსაბურავია „სათაურა“ და „მანდილი“, ფეხსამოსი კი - „თათები“ ან ქალამან-წინდა და „ბაჭიჭები“.
სადიაცოს ორი ძირითადი ნაწილი აქვს: „მხარ-ზურგი“ და „გულისპირი“. კაბას საყელოსთან სარჩულიანი საყელო აქვს მოყოლებული, მხრებზე მოკერებულია სახელოები, ხოლო კაბის კალთებს ქვემოთ ეკერება ბრტყელი და ზოლიანი არშია, რომელსაც ეწოდება „ქოქომონი“. „ქოქომონის“ ფერები გარკვეული კანონზომიერებითაა განლაგებული: ჯერ შავი ფერია, შემდეგ წითელი და ლურჯი. კაბის ყელთან სამკუთხედის ფორმის პატარა ამოჭრილია, რომელზეც შეიძლება მიეკეროს ღილებითა და მძივებით გაწყობილი პატარა შალის ნაჭერი, ე.წ. „ქოქა“.
განახლებადი ენერგია
მინი|250პქ|ქარის წისქვილები განახლებადი ენერგია ანუ რეგენერაციული ენერგია — მიიღება ისეთი წყაროებიდან, რომელიც ითვლება ამოუწურავად. განახლებადი ენერგიის გამოყენების ძირითადი პრინციპია ის, რომ ხდება გარემოში მიმდინარე პროცესების გამოყენება ტექნიკური მიზნით.
განახლებადი ენერგიის პირველადი წყაროები შეიძლება იყოს სხვადასხვა.
დედამიწაზე ენერგია ამ პირველადი წყაროებიდან წარმოგვიდგება ქარის ენერგიის, ჰიდროენერგიის, მოქცევის და უკუქცევის, მზის სინათლის, გეოთერმული ენერგიის და ბიოენერგიის ფორმით.
უმაღლესი ლიგა 1996—1997
უმაღლესი ლიგა 1996-1997 — უმაღლესი ლიგის მერვე გათამაშება. გამარჯვებული გახდა თბილისის „დინამო“, მეორე ადგილზე გავიდა ფოთის „კოლხეთი-1913“, მესამეზე – ბათუმის „დინამო“.
განახლებადი ენერგია
რესურსები ინტერნეტში
კატეგორია:ენერგია *
უმაღლესი ლიგა 1996—1997
იხილეთ აგრეთვე
კატეგორია:უმაღლესი ლიგის სეზონები
საქართველოს სასაზღვრო გამტარი პუნქტები
რესურსები ინტერნეტში
კატეგორია:საქართველოს სასაზღვრო გამტარი პუნქტები
გრიგოლ XIV
მინი|მარჯვნივ|გრიგოლ XIV გრიგოლ XIV (Gregorius PP. XIV; ერისკაცობაში ნიკოლო სფრონდრატი; დ. 11 თებერვალი, 1535 — გ. 16 ოქტომბერი, 1591) —  რომის პაპი 1590 წლის 5 დეკემბრიდან, მის გარდაცვალებამდე, 1591 წლის 16 ოქტომბრამდე.
ნიკოლო სფრონდრატი დაიბადა 1535 წლის 11 თებერვალს მილანში. შეისწავლა სამართალი. კონკლავზე მისი კანდიდატურა წარადგინეს ესპანეთის სამეფო კარის ინიციატივით. კორონაციის შემდეგ მხარი დაუჭირა ფილიპე II-ის ანტიფრანგულ პოლიტიკას. აქტიურად ჩაერია კათოლიკური ეკლესიის სასარგებლოდ, საფრანგეთის რელიგიურ ომებში. კორონაციიდან 10 თვეში გარდაიცვალა.
რესურსები ინტერნეტში
კატეგორია:რომის პაპები კატეგორია:დაბადებული 11 თებერვალი კატეგორია:დაბადებული 1535 კატეგორია:გარდაცვლილი 16 ოქტომბერი კატეგორია:გარდაცვლილი 1591
კლიუჩი (ბლაგოვეშჩენსკის რაიონი)
2010 წლის მონაცემებით, სოფელში ცხოვრობს 9 ადამიანი. რაიონულ ცენტრ ბლაგოვეშჩენსკიდან დაშორებულია 36 კილომეტრით. უახლოესი რკინიგზის სადგურია ზაგოროდნაია, რომელიც დაშორებულია 56 კმ-ით.
2002 წლის აღწერის მიხედვით, მოსახლეობის უმრავლესობას ბაშკირები (57 %) და რუსები (43%) შეადგენენ.
სქოლიო
კატეგორია:ბლაგოვეშჩენსკის რაიონის სოფლები
კერაკის ალყა
ალყა და დამხმარე ძალები
მუსლიმები უკვერამდენიმე წელი იყო ცდილობდნენ კერაკის ხელში ჩაგდებას, მაგრამ ამჯერად მათ მოახერხეს ჯვაროსანთა ციხეზე მძლავრი შეტევა. ცხრა კატაპულტი ანგრევდა ქალაქის კედლებსა და მოსახლეთა სახლებს.
კედლებს შიგნით მიმდინარეობდა სამეფო ქორწილი, ონფრუა IV ტორონელსა (რენოს გერი და მემკვიდრე) და ისაბელას შორის (ბალდუინ IV-ის ნახევარდა). საქორწინო ცერემონიების გაგრძელებასთან ერთადნ სალადინმა ბრძანება გასცა, რომ არ ესროლათ ლოდები ცერემონიის გამართვის ადგილის მიმართულებით, არამედ სხვა ადგილებისაკენ. შიკრიკებმა მოახერხეს ქალაქიდან გაქცევა და ბალდუინისთვის ყველაფრის შეტყობინება.
ბალდუინი დაუყოვნებლივ გაემართა დამხმარე ძალებით კერაკისაკენ. მას თან ახლდა რეგენტი რაიმონ III. მიუხედავად იმისა, რომ ახალგაზრდა მეფე ბავშვობიდანვე იტანჯებოდა ავადმყოფობით, მან გადაწყვიტა პირადად ეხელმძღვანელა არმიისათვით. იგი საკაცით მიიყვანეს კერაკამდე. ბალდუინის ჩასვლისას სალადინი ჯერ კიდევ საფორტიფიკაციო ნაგებობების წინააღმდეგ იბრძოდა. სალადინი მიხვდა, რომ კერაკის კედლებსა და სამეფო არმიას შორის ბრძოლაში განადგურდებოდა და ალყა მოხსნა.
Free as a Bird
Free as a Bird — ინგლისური როკ-ჯგუფ The Beatles-ის სიმღერა სინგლი 1995 წლის კრებულიდან Anthology 1. იგი ეფუძნება ჯონ ლენონის მიერ დაახლოებით 1977 წელს ჩაწერილ დემოს. სიმღერა მოგვიანებით, 1994 წლის თებერვალში-მარტში ჩაიწერა პოლ მაკ-კარტნის, ჯორჯ ჰარისონისა და რინგო სტარის მიერ. ჩანაწერის თანაპროდიუსერია ჯეფ ლინი.
ასევე გამოვიდა სიმღერის ოფიციალური პრომო-კლიპი (რეჟისორი ჯო პიტკა). ამ რგოლში კამერა მოძრაობს ისე, თითქოს იგი ფრინველი იყოს და მაყურებელს უჩვენებს სხვადასხვა სიუჟეტს, რომელიც არის მინიშნება The Beatles-ის სიმღერებზე. ასეთებია „Penny Lane“, „Paperback Writer“, „A Day in the Life“, „Eleanor Rigby“ და „Helter Skelter“.
სიმღერები
ყველა სიმღერის ავტორები: ჯონ ლენონი, პოლ მაკ-კარტნი, ჯორჯ ჰარისონი, რინგო სტარი, გარდა მითითებულისა:
სქოლიო
კატეგორია:1995 წლის სინგლები კატეგორია:The Beatles-ის სიმღერები კატეგორია:1995 წლის სიმღერები
ნამიბიის ისტორია
ნამიბია— ახალგაზრდა სახელმწიფოა, რომელიც 100-ზე მეტი წლის განმავლობაში იმყოფებოდა სხვადასხვა კოლონიური ხელისუფლების ქვეშ. მან დამოუკიდებლობა მოიპოვა მხოლოდ 1990 წლის მარტის თვეში.
კოლონიამდელი პერიოდი
სამხრეთ-დასავლეთ აფრიკის ტერიტორიაზე, სავარაუდოდ პირველები დასახლდნენ კოისანურ ენაზე მოლაპარაკე თანამედროვე სანის (ბუშმენების) წინაპრები, რომლებმაც თანდათანობით დაიპყრეს ჩრდილო-აღმოსავლეთ ნამიბია და ჩრდილო-დასავლეთ ბოტსვანა. ისინი სახლობდნენ მცირე ჯგუფებად, მისდევდნენ ნადირობას და შემგროვებლობას. ამასთან, თითოეულ ჯგუფს ჰქონდა საკუთარი ტერიტორია.
არქეოლოგიის, ლინგვისტიკისა და ზეპირი შემოქმედების ფრაგმენტული მონაცემები XIX საუკუნემდე ტომთა მიგრაციის მიახლოებითი სურათის აღდგენის საშუალებას იძლევა. სავარაუდოდ, უფრო მნიშვნელოვანი მიგრაციები გაგრძელდა რამდენიმე საუკუნის მანძილზე. ნამას ცალკეული ტომობრივი ჯგუფები, რომლებიც მოძრაობდნენ ჩრდილოეთის მიმართულებით პლატოსაკენ, შეადგენდნენ რამდენიმე ათეულიდან რამდენიმე ათასეულ ადამიანს. ისინი მისდევდნენ ნადირობას პრიმიტიულ მესაქონლეობასთან ერთად, როგორც ნამაურ ენოვანი მთის ტომები დამარა ჩრდილოეთ პლატოზე. დამარები ნამიბიაში IX საუკუნეში გამოჩნდნენ. არ არის ცნობილი თუ საიდან მოვიდნენ, თუმცა სახლობენ ცენტრალური ნამიბიის ტერიტორიაზე რომელსაც მოგვიანებით დამარალენდი ეწოდა. ჰერეროენოვანი მესაქონლე ტომები მიგრირდებოდნენ სამხრეთით კაოკოს ზეგანის რაიონში. ეს ტომები იყვნენ მესაონლეები და არ შეუქმნიათ ცენტრალიზებული სოციალურ-პოლიტიკური ორგანიზაცია. მონადირეთა და მესაქონლეთა ჯგუფები მუდმივად გადაადგილდებოდნენ დიდ მანძილზე საკვებისა და წყლის ძიებაში.
ნამიბიის ჩრდილოეთის სიტუაცია სხვაგვარად განვითარდა. აქ ოვამბოს ტომები დასახლდნენ მდინარეების კუნენესა და ოკავანგოს მიდამოებში. გაჩნდა მუდმივი მაცხოვრებლების რაიონები, რომლებიც ტყის მასივებით იყო გამოყოფილი ერთმანეთისაგან. ამ რაიონებში ბუნებრივი პირობების მიხედვით ცხოვრობდნენ რამდენიმე ასეულიდან რამდენიმე ათი ათასეულამდე ადამიანი. აქ წარმოიქმნა ”სამეფოები”, რომლებიც იმართებოდა მატრიარქალური კლანებით და რომლებმაც შეადგინეს მოსახლეობის ტრადიციული სოციალურ-ეკონომიკური ორგანიზაცია. მოგვიანებით მდინარეები ოკავანგო და ზამბეზი ჩადგნენ ძირითადი სავაჭრო და მიგრაციული პროცესების სამსახურში. ოვამბოს ტომები მოიპოვებდნენ მადანს ოტავის პლატოზე, რკინის მადანს კასინგაში და მარილს.
ახალი დრო
XVIII საუკუნის ბოლოს დაიწყო ევროპელთა დასახლება კაპის კოლონიაში. ადგილობრივი მოსახლეობა იძულებული გახდა გადაელახა მდინარე ორანჟი. ორლამის ხალხი დასახლდა კაოკოში, პლატოს ჩრდილო-დასავლეთ ნაწილში ნამას ენაზე მოლაპარაკე ხალხს შორის. ამ გადაადგილებამ დაარღვია ადგილობრივი მოსახლეობის ტრადიციული ცხოვრების რიტმი და სოციალურ-პოლიტიკური ბალანსი. ორლამებს სჭირდებოდათ პროდუქტი, რომელთაც გაცვლიდნენ ევროპული წარმოების საქონელზე. ისინი თავიანთ ტექნიკურ უპირატესობას იყენებდნენ ადგილობრივ მოსახლეობაზე ერთადერთი საქონლის (ჰერეროს პირუტყვის) მოსაპოვებლად, რომელზეც დიდი მოთხოვნა იყო ევროპელთა შორის. 1830—1850 წწ. ორლამთა ბელადმა იონკერ აფრიკანერმა ნამასა და ჰერეროს მრავალი ტომი დაიმორჩილა და შექმნა სამხედრო-ტერიტორიული წარმონაქმნი, რომლის ხელისუფლება გავრცელდა თანამედროვე ნამიბიის ცენტრალურ რაიონებზე. იონკერ აფრიკანერი მათ მართავდა ვინდჰუკიდან და ოკაჰანდედან. სწორედ მაშინ შეაღწიეს ნამიბიის სამხრეთ ნაწილში ევროპელმა ვაჭრებმა და მისიონერებმა. 1840 წლიდან აქ დიდი აქტიურობა გამოიჩინა რეინის სამისიონერო საზოგადოებამ. 1861 წელს იონკერ აფრიკანერის სიკვდილის შემდეგ მისი სახელმწიფო დაეცა, თუმცა ნორმალური ვაჭრობის საერთო ინტერესი აჩერებდა ურთიერთშეტაკებებსა და პირუტყვის დატაცებას.
ჩრდილოეთში გაუარესებულმა სიტუაციამ, რომელიც დაკავშირებული იყო იონკერის ხალხის ორმაგ რეიდებთან, სამხრეთ ანგოლის პორტუგალიელთა მიერ პირველი დაპყრობის ცდებმა, გამოიწვია ოვამბოს ბელადთა შეშფოთება. ამის გამო, მათ დაიწყეს შეიარაღება. 1860/1870-ან წლებში ბარტერული გაცვლის ძირითადი პროდუქტი იყო სპილოს ძვალი, მაგრამ როგორც კი სპილოები განადგურდნენ, ადგილობრივმა მცხოვრებლებმა დაიწყეს თავიანთ ჩრდილოელ მეზობლებზე თავდასხმები და პირუტყვის წართმევა. გაჩნდა სამხედრო მეთაურთა ახალი ფენა ე.წ. „ლენგა“, რომელთა ხელში გადავიდა მნიშვნელოვანი ძალაუფლება.
1878 წელს დიდმა ბრიტანეთმა დაიპყრო უოლფიშ-ბეის რაიონი, რომელიც 6 წლის შემდეგ მიუერთა კაპის კოლონიას, თუმცა ნამიბიის შიდა რაიონების კოლონიზაციის პირველი გადამწყვეტი ნაბიჯები 1884 წელს გადადგა გერმანიამ, როდესაც მან ბრემენელი ვაჭრის, ლიუდერიცის ტერიტორიულ შენაძენებზე გამოაცხადა პროტექტორატი. ლიუდერიცმა ნამას ერთ-ერთი ტომის ბელადის, ბუხტუ ანგრა-პეკენასაგან შეიძინა მიმდებარე რაიონი. შემდეგ გერმანელებმა შეძლეს ადგილობრივ ბელადთან დაკავშირება ე.წ. ”დაცვის ხელშეკრულებით”. მალე გერმანიის კონტროლქვეშ აღმოჩნდა ქვეყნის ტერიტორიის მნიშვნელოვანი ნაწილი. ახალი სამფლობელოების სამართავად შეიქმნა ”სამხრეთ-დასავლეთ აფრიკის გერმანული კოლონიური საზოგადოება”, რომელმაც 10 წელი იარსება. როდესაც საზოგადოებამ ვეღარ შეძლო შეიარაღებულ ნამიბიელ აჯანყებულებთან გამკლავება, ოფიციალურმა ბერლინმა ადგილზე მიავლინა გუბერნატორი თეოდორ ლეიტვეინი. მას შემდეგ ნამიბიაში გაჩნდნენ პირველი თეთრკანიანი მოსახლეები. 1897—1898 წლებში ნამიბიაში გაჩნდა რქოსანი პირუტყვის ჭირის ეპიდემია, რომელმაც ადგილობრივ სოფლის მეურნეობას დიდი ზიანი მიაყენა. თეთრი ვაჭრების შემდგომი მტაცებლური ქმედებების, გუბერნატორთა მიერ მიწების თანდათანობითი დაპყრობის, აფრიკელთა ეკონომიურად უპერსპექტივო რაიონებში განდევნის პოლიტიკამ კრახი განიცადა.
XX საუკუნე
thumb|ლოტარ ფონ ტროტა (1905) thumb|კალაჰარის უდაბნო thumb|გაეროს საფოსტო მარკების სერია, გამოშვებული სპეციალურად ნამიბიისათვის 1975 წელს (სკოტი: ნიუ-იორკი #263 და #264, ჟენევა #53 და #54) 1904 წლის იანვარში გერმანელი კოლონიზატორების წინააღმდეგ აღდგა ჰერეროს ხალხი. ვატერბერგის გადამწყვეტი ბრძოლის შემდეგ გერმანული დანაყოფების მეთაურმა ლოტარ ფონ ტროტამ განკარგულება გასცა - დაეხოცათ ფიზიკურად გაენადგურებინათ ყველა ჰერერო. იმავე წლის ბოლოს ნელად ჰენდრიკ ვიტბოის მეთაურობით გერმანელთა წინააღმდეგ გამოვიდნენ სამხრეთ ნამიბიის ხალხები. 1907 წელს საბრძოლო მოქმედებების შეწყვეტის მომენტისათვის ნამიბიელთა დანაკარგი შეადგენდა მთელი პლატოზე მცხოვრები მოსახლეობის მოსახლეობის 60 %-ს. ეს იყო დაახლოებით 100 ათასი ადამიანი.
1914 წელს პირველ მსოფლიო ომში დიდი ბრიტანეთის მხარეს გამოვიდა სამხრეთ აფრიკის კავშირი და მომდევნო წელსვე გაანადგურა გერმანიის კოლონიური ჯარები ნამიბიის ტერიტორიაზე. 1920 წელს ნამიბია სამმართველოდ გადაეცა სამხრეთ აფრიკის კავშირს, როგორც ერთა ლიგის სამანდატო ტერიტორია, რომელმაც მიიღო აქ საკანონმდებლო, აღმასრულებელი და სასამართლო ფუნქციები.
სამხრეთ აფრიკის კავშირის ხელში ნამიბიის გადასვლამ, ასევე, მასზე ანგოლის მხრიდან პორტუგალიელთა თავდასხმებმა განსაზღვრა ოვამბოლენდეში კოლონიური მმართველობის დამყარება. ეს დაემთხვა 1915-1916 წწ. ამ მოვლენებმა გრიპის ეპიდემიასთან ერთად, რომელიც ორი წლით გვიან გავრცელდა, შეიწირა ადგილობრივი მოსახლეობის დაახლოებით მეოთხედი.
1946 წელს ერთა ლიგის ნაცვლად შექმნილმა გაერომ უარყო სამხრეთ აფრიკის კავშირის პეტიცია სამხრეთ-დასავლეთ აფრიკის ტერიტორიების კავშირის შემადგენლობაში ცნობის შესახებ. საპასუხოდ, სამხრეთ აფრიკის კავშირმა უარი თქვა - გადაეცა ეს ტერიტორიები გაეროს მეურვეობის ქვეშ. დაიწყო გაჭიანურებული სასამართლო დავა. 1959 წლის 10 დეკემბრის ღამეს სამხრეთ აფრიკის კავშირის პოლიციამ და გასამხედროებულმა ძალებმა დაცხრილეს აფრიკელთა საპროტესტო დემონსტრაცია, რომელიც გაიმართა ვინდჰუკის „შავ გარეუბანში“ აფრიკელთა გადასახლების წინააღმდეგ: ადგილზე დაიღუპა 12 ადამიანი და დაიჭრა 50 ადამიანი.
1966 წელს გაეროს გენერალურმა ასამბლეამ გააუქმა სამხრეთ აფრიკის კავშირის მანდატი და დაუქვემდებარა ნამიბია გაეროს ეგიდით მმართველობას. 1971 წელს საერთაშორისო სასამართლომ დაადასტურა ამ ნაბიჯის კანონიერება.
1966 წელს დაიწყო ქვეყნის დამოუკიდებლობისათვის შიარაღებული ბრძოლა. 1975—1977 წწ. სამხრეთ აფრიკის კავშირის ინიციატივით ვინდჰუკში ჩატარდა ე.წ. „საკონსტიტუციო კონფერენცია“, რომელიც ორიენტირებული იყო ამ პოლიტიკურ კავშირზე. შემუშავდა კონსტიტუცია ქვეყნის ეთნიკური ნიშნით ადმინისტრაციული დაყოფის საფუძველზე. ადგილობრივ მტავრობას სატავეში ცაუდგა თეთრი აფრიკანერი ნაციონალისტი დირკ მაჯი.
სამხრეთ აფრიკის კავშირის პოზიცია კიდევ უფრო გაძლიერდ მას შემდეგ, რაც 1980-ან წლებში აშშ-ს ადმინისტრაციამ მოითხოვა სამხრეთ აფრიკის ჯარების გაყვანა ნამიბიის ტერიტორიიდან.
1989 წლის 1 აპრილიდან უშიშროების საბჭოს № 435 რეზოლუციის თანახმად დაიწყო ერთ წელიწადზე გათვლილი გაეროს კონტროლქვეშ ნამიბიის დამოუკიდებლობისაკენ სვლა.
გარდამავალ პერიოდში ”სვაპოს” ლიდერები და მათი მომხრე 40 ათასამდე ემიგრანტი დაბრუნდა სამშობლოში. მოხდა პოლიტიკური პარტიების და 95 % პოტენციური ამომრჩევლის რეგისტრაცია. ამომრჩეველტა 97 % მიიღო მონაწილეობა დამფუძნებელი ასამბლეის არჩევნებში მონაწილეობა, რომელიც ჩატარადა გაეროს მეთვალყურეობის ქვეშ. არჩევნებში ე.წ. ”სვაპომ” მიიღო ამომრჩეველთა ხმების 57 %. დამფუძნებელმა ასამბლეამ შეიმუშავა და მიიღო ნამიბიის კონსტიტუცია. 1990 წლის 21 მარტს გამოცხადდა ნამიბიის დამოუკიდებლობა. მისი პირველი პრეზიდენტი გახდა ”სვაპოს” ლიდერი სემ ნუიომა, რომელიც 1970-1980 წწ. დევნილობაში იმყოფებოდა.
დამოუკიდებლობის გამოცხადების შემდეგ, მიუხედავად ანგოლის მხრიდან შეიარაღებული სამხედრო ფორმირებების პერიოდული თარეშისა, ზოგადი ვითარება ნამიბიაში წყნარი და მშვიდი იყო. თარეში გამო 2000 წლამდე ქვეყტნის ჩრდილოეთ ნაწილში მოქმედებდა უსაფრთხოების გაძლიერებული ზომები. მთავრობის მოღვაწეობის საშინაო პოლიტიკის მთავარი მიმართულება იყო ეროვნული შერიგება, სოციალური თანასწორობა და ეკონომიკური განვითარება. 1994 წლის არჩევნებზე „სვაპომ“ კიდევ უფრო გააძლიერა თავისი პოლიტიკური პოზიციები. სახელმწიფო ინვესტიციების წყალობით შესამჩნევი გახდა უცხოელთა ტურიზმის, თევზჭრისა და გადამამუშავებელი მრეწველობის სფეროში ზომიერი ეკონომიკური ზრდა, თუმცა სპეციალისტები ამტკიცებენ, რომ ნამიბიის ეკონომიკა საკმაოდ სუსტად არის ბალანსირებული, რამდენადაც ქვეყანას გააქვს საკუთარი წარმოებული  პროდუქციის 80%-ზე მეტი და იმავდროულად, საკუთარ მოთხოვნილებებს იკმაყოფილებს დაახლოებით 70 % იმპორტის ხარჯზე.
1998-1999 წწ. ქვეყნის უკიდურეს ჩრდილო-დასავლეთ (კაპრივის) რაიონში ადგილი ჰქონდა სეპარატისტულ მოძრაობას. სეპარატისტები გამოდიოდნენ ფართო ავტონომიის ან რეგიონისათვის დამოუკიდებლობის მინიჭების მოთხოვნით. მეამბოხეებს მხარს უჭერდა ზამბიის ოპოზიცია მაშინ, როდესაც თავად ზამბიისა და ზიმბაბვეს ხელისუფლება დახმარებას სთავაზობდნენ ნამიბიის ხელისუფლებას.
90-ან წლებში კონფლიქტი გაჩაღდა ნამიბიასა და მეზობელ ბოტსვანას შორის სასაზღვრო რეგიონში სადავო კუნძულებზე. ზოგ შემთხვევაში საქმე სისხლისღვრამდე მივიდა, იყო მსხვერპლიც, თუმცა მხარეებმა ეს საკითხი გაეროს საერთაშორისო სასამართლოს დახმარებით დაარეგულირეს და 2003 წელს მოხდა სზღვრების საბოლოო დემარკაცია.
რესურსები ინტერნეტში
კატეგორია:ნამიბიის ისტორია კატეგორია:ნამიბია კატეგორია:აფრიკა კატეგორია:აფრიკის ქვეყნები
კონსტანტინე კერესელიძე
კონსტანტინე (კოტე) გიორგის ძე კერესელიძე (დ. 5 იანვარი, 1932, მოსკოვი) — ქართველი რეჟისორ-დოკუმენტალისტი, კინოკონკურსების ლაურეატი.საქართველოს კინემატოგრაფისტთა შემოქმედებითი კავშირის წევრი.
ბიოგრაფია
ბავშვობიდან იზრდებოდა სახელოვნებო წრეში. მისი დიდი ბაბუა იყო მწერალი, პოეტი და საზოგადო მოღვაწე ივანე კერესელიძე. მისი მამა იყო გიორგი გიორგის ძე კერესელიძე, რომელმაც მოსკოვში გერასიმოვის სახელობის კინემატოგრაფიის ინსტიტუტი დაამთავრა. იყო პროფესიონალი რეჟისორი, მუშაობდა კინო-ინდუსტრიაში, თეატრსა და ტელევიზიაში. მისი დედა, თამარ მიხეილის ასული ჭეიშვილი იყო მოცეკვავე, ბალერინა და ქორეოგრაფი, რომელიც სწავლობდა მოსკოვის საბალეტო სკოლაში.
სკოლის დამთავრების შემდეგ კოტე მამამისის გზას გაჰყვა და ჩააბარა შოთა რუსთაველის თეატრისა და კინოს უნივერსიტეტში რეჟისურის ფაკულტეტზე და იგი 1963 წელს რეჟისურის სპეციალობით დაამთავრა. 1965 წლის 30 ივნისს სახელმწიფო საგამოცდო კომისიის გადაწყვეტილებით მას მიენიჭა დრამის რეჟისორის კვალიფიკაცია. მისი მასწავლებლები იყვნენ თვით მიხეილ თუმანიშვილი და გიგა ლორთქიფანიძე და მასთან ერთად ერთ კურსზე სწავლობდნენ გ. სტურუა, მ. კუჭუხიძე და თ. აბაშიძე.
პირველი სადიპლომო მოკლემეტრაჟიანი ფილმი „მხოლოდ 17 კილომეტრი“ მან 1963 წელს გადაიღო და გამოუშვა. კერესელიძე თვითონ ურჩევდა მუსიკას საკუთარ ფილმებს და ხანდახან თვითონაც კი წერდა მას. გადასაღებ მოედანზე იგი ყოველთვის ძალიან ყურადღებიანი და ძალიან შრომისმოყვარე პიროვნება იყო.
1965 წელს კერესელიძემ იქორწინა ლარისა ალექსეევაზე, რომელიც იყო მხატვარი. იგი ხატავდა გობელენზე, კერამიკაზე და იყო თბილისში ერთ-ერთი საბავშვო სახელოვნებო სტუდიის ხელმძღვანელი და კოტეს საქმიანობაში დიდ როლს თამაშობდა. იგი 1995 წელს გარდაიცვალა. მათი 3 შვილი მშობლების გზას დაადგა და სამივემ ხელოვნება აირჩია. უფროსი ვაჟი, გია კერესელიძე პროფესიონალი რეჟისორ-მულტიპლიკატორია, რომელიც მუშაობდა დისნეის სტუდიაში და მიღებული აქვს „კანის“ და „ორლანდოს“ ჯილდოები. შუათანა ქალიშვილი ია კერესელიძე მომღერალია, ხოლო უმცროსი ვაჟი ალექსანდრე (სანდრო) კერესელიძე მხატვარი და დიზაინერია, რომელიც ასევე რეჟისურას აპირებს.
ამჟამად კოტე კერესელიძე და მისი ოჯახი ცხოვრობენ და მოღვაწეობენ აშშ-ში. 1995 წელს ვაშინგტონში კოტემ გადაიღო დოკუმენტური ფილმი მართლმადიდებლობაზე, რომელიც კვლავ მონტაჟის პროცესშია. იგი ასევე გეგმავს აშშ-ში საკუთარი კინოსტუდიის გახსნას.
რესურსები ინტერნეტში
კატეგორია:ქართველი რეჟისორები კატეგორია:ქართველი კინორეჟისორები კატეგორია:დაბადებული 1932 კატეგორია:დაბადებული 5 იანვარი კატეგორია:საქართველოს სახელმწიფო თეატრალური ინსტიტუტის კურსდამთავრებულები კატეგორია:მოსკოვში დაბადებულები კ
ანამანი
ანამანი (Anamã) — მუნიციპალიტეტი ბრაზილიაში, ამაზონასის შტატში. მიეკუთვნება სენტრუ-ამაზონესის მეზორეგიონს.
2011 წლის მონაცემებით, მოსახლეობა 10 766 ადამიანს შეადგენდა. ფართობი 2 453.934 კმ²-ია. მოსახლეობის სიმჭიდროვე 4.39 კმ²-ზე.
რესურსები ინტერნეტში
კატეგორია:ამაზონასის შტატის მუნიციპალიტეტები
ასლაევო
ასლაევო შეიძლება აღნიშნავდეს:
ავსტრალიის ეროვნული გალერეა
ავსტრალიის ეროვნული გალერეა (იგივე ავსტრალიური ეროვნული გალერეა) ― ხელოვნების ეროვნული მუზეუმი და ერთ-ერთი უდიდესი მუზეუმი ავსტრალიაში. მუზეუმში 166 000-ზე მეტი ნამუშევარია დაცული. მუზეუმი კანბერაში, ავსტრალიის დედაქალაქის ტერიტორიაზე მდებარეობს. დაარსდა 1967 წელს, ავსტრალიის მთავრობის მიერ, როგორც ეროვნული საჯარო ხელოვნების მუზეუმი.
დაარსება
მუზეუმის დაარსებისთვის გამოჩენილი ავსტრალიელი მხატვარი, ტომ რობერტსი ავსტრალიის რამდენიმე პრემიერ-მინისტრთან ლობირებდა, დაწყებული ედმუნდ ბარტონით. 1910 წელს პრემიერ-მინისტრმა ენდრიუ ფიშერმა იდეას მხარი დაუჭირა. მომდევნო წელს პარლამენტმა ექვსი პოლიტიკოსისგან ისტორიული მემორიალების კომიტეტი ჩამოაყალიბა. კომიტეტის გადაწყვეტილებით, მთავრობას ავსტრალიის გენერალ-გუბერნატორის, საპარლამენტო ლიდერებისა და ფედერაციის პრინციპული „მამების“ პორტრეტები უნდა შეეგროვებინა. შემდგომში თანამეგობრობის ხელოვნების მრჩეველთა საბჭო ჩამოყალიბდა, რომელიც 1973 წლამდე ხელოვნების ნიმუშების შეგროვებაზე იყო პასუხისმგებელი. ავსტრალიის საპარლამენტო ბიბლიოთეკის კომიტეტიც აგროვებდა ნამუშევრებს თანამეგობრობის საპარლამენტო ბიბლიოთეკის ავსტრალიური კოლექციებისთვის. გალერეის გახსნამდე ნახატები პარლამენტის შენობაში, თანამეგობრობის ოფისებში, სახელმწიფო გალერეებში და დიმპლომატიური მისიების ოფისებში.
მდებაროება
გალერეის შენობის ადგილმდებარეობის შერჩევა პრობლემატური აღმოჩნდა. მთავარი პრობლემა ახალი პარლამენტის მდებარეობა იყო. უოლტერ გრიფინის 1912 წლის კანბერის გეგმის მიხედვით, პარლამენტი კემ-ჰილზე უნდა აჩენებულიყო, ქეფითალ-ჰილსა და პროვინციული პარლამენტის შენობას შორის. გრიფინმა ჩათვალა, რომ პარლამენტის შენობა „გენერალური ადმინისტრაციული ნაგებობა უნდა ყოფილიყო“. 1960-იან წლებში საპარლამენტოს სამკუთხედთან დაკავშირებით, ეროვნული დედაქალაქის განვითარების კომისიის შემოთავაზებით, რომელიც უილიამ ჰალფორდის 1958 წლისა და 1964 წლის გეგმებს შეესაბამებოდა,  პარლამენტის შენობა ბარლი-გრიფინის ტბის სანაპიროზე უნდა გადაეტანათ. გალერეა ქეფითალ-ჰილზე უნდა აშენებულიყო, სხვა ეროვნული კულტური ინსტიტუტების მახლობლად. 1968 წელს გალერეის დაპროექტების უფლება კოლინ მადიგენმა მიიღო, თუმცა საბოლოო დიზაინი არ იყო ბოლომდე ჩამოყალიბებული, შენობის ადგილმდებარეობის ეჭვქვეშ ყოფნის გამო. საბოლოოდ გადაწყდა, რომ გალერა ქეფითალ-ჰილსზე ვერ აშენდებოდა. 1971 წელს მთავრობამ გალერეისთვის 17 ჰექტარი ფართობის ტერიტორია შეარჩია.
დიზაინი
მადიგენის მიერ შექმნილი შენობის დიზაინი ეროვნული დედაქალაქის განვითარების კომისიის გეგმის საფუძველზე შეიქმნა. შენობის დაპროექტებაში ჯეიმზ ჯონსონ სვინი და ჯეიმზ მოლისონიც მონაწილეობდნენ. სვინი 1952-1960 წლებში გუგენჰეიმის მუზეუმის დირექტორი და და ჰისუტონის გამოყენებითი ხელოვნების მუზეუმის დირექტორი იყო და ნამუშევრების გამოფენისა და შენახვის საკითხებში მრჩეველი იყო. 1989 წელს ჯეიმზ მოლისონი აღნიშნავდა: „შენობის ფორმა და ზომები კოლინ მადიგენმა, ჯ. ჯ. სვინმა და ეროვნული დედაქალაქის განვითარების კომისიამ განსაზღვრეს.“
შენობის მშენებლობა 1973 წელს დაიწო. მშენებლობას ეროვნული დედაქალაქის განვითარების კომისია ზედამხედველობდა. მშენებლობა 82 მილიონი დოლარი დაჯდა. გალერეა 1982 წელს დედოფალმა ელიზაბეთ IIმ გახსნა.
დირექტორის მოვალეობის შემსრულებელი
1969 წლიდან პრემიერ-მინისტრის დეპარტამენტში გამოფენების ოფიცერი ჯეიმზ მოლისონი იყო. 1970 წლის ნოემბერში თანამეგობრობის ხელოვნების მრჩეველთა საბჭომ მას ასისტენ დირექტორის თანამდებობა შესთავაზა. 1971 წლის მაისში ჯონ გორტონის მთავრობის დაშლის შემდეგ მთავრობამ მადიგენის პროექტი მიიღო. იმავე წლის ოქტომბერსი ახალმა პრემიერ-მინისტრმა, უილიამ მაკმეჰონმა ეროვნული გალერეის დირექტორის მოვალეობის შემსრულებლად მოლისონი დანიშნა. შენობის აგების ტენდერები 1972 წლის ნოემბერში გამოცხადდა, იმავე წლის დეკემბერში მაკმაჰონის მთავრობის მარცხამდე ადრე.
შენობა
ეროვნული გალერეის შენობა XX საუკუნის ბრუტალისტურ სტილშია აგებული. შენობა კუთხოვანი მასებითა და ბეტონის ზედაპირით ხასიათდება და ავსტრალიური მცენარებიითა და ხეებით სავსე სკულპტურების ბაღებითაა გარშემორტყმული.
ეროვნულ გალერეაში სამი დონეა. მთავარ სართულზე საგამოფენო სივრცეები ფართოა და ძირითადად ადგილობრივი ავსტრალიური და საერთაშორისო (ევროპული და ამერიკული) კოლექციები იფინება. ქვედა დონეზეც დიდი საგამოფენო სივრცეები, რომლებიც თავდაპირველად ქანდაკებების გამოსაფენად იყო ჩაფიქრებული, მაგრამ დღეისთვის აზიური ხელოვნების კოლექციების გამოსაფენად იყენებენ. ზედა დონეზე უფრო მცირე მცირე საგამოფენო სივრცეები ავსტრალიური ხელოვნების ნიმუშების გამოსაფენად გამოიყენება.
2007 წელს უზენაესი სასამართლოსა და ეროვნული გალერეის უბანი ავსტრალიის კულტურული მემკვიდრეობის ძეგლთა ნუსხაში შეიტანეს.
აბორიგენთა ხელოვნება
ავსტრალიელ აბორიგენთა და ტორესის სრუტის მკვიდრთა კოლექციის წამყვანი ნიმუშია „აბორიგენთა მემორიალი“, რომელიც ხის 200 მოხატულ სვეტს მოიცავს და 1788]-[1988 წლებში უცხოელთა წინააღმდეგ ბრძოლაში დაღუპულ ადგილობრივებს ეძღვნება. რამინგინინგელმა ხელოვანებმა მონუმენტი ავსტრალიის დაარსებიდან 200 წლისთავის აღსანიშნავად შექმნეს და 1988 წელს სიდნეის ბიენალეზე იყო გამოფენილი. მოლისონი „აბორიგენთა მემორიალის“ მუდმივი გამოფენისთვის შეძენას მონუმენტის დასრულებამდე დათანხმდა.
ავსტრალიური ხელოვნება (არა-აბორიგენული)
ავსტრალირუი ხელოვნების კოლექციაში შედის: ჯონ გლოვერის, ფრედერიკ მაკ-კაბინის, ტომ რობერტსის, ჩარლზ კონდერის, მარგარეტ პრესტონის, ალბერტ ტაკერის, სიდნეი ნოლანის, ჯონ პერსივალისა და სხვათა ნამუშევრები.
დასავლური ხელოვნება
გალერეის საერთაშორისო კოლექცია მეტწილად XIX და XX საუკუნის ხელოვნების ნიმუშებს მოიცავს. ყველა ნიმუში არ არის გამოფენილი. ამ კოლექციაში შედის: პოლ სეზანის, კლოდ მონეს, პაბლო პიკასოს, ჯექსონ პოლოკის, ენდი უორჰოლის, როი ლიხტენშტეინის, ანრი მატისისა და სხვათა ნამუშევრები. მასში შედის ევროპელი ძველი ოსტატების ნახატების მცირე კოლექციაც, რომელიც ხანგრზლივი ვადით ვიქტორიას ეროვნულ გალერეასა და ახალი სამხრეთ უელსის სამხატვრო გალერეაში გასესხებული.
სქოლიო
კატეგორია:ავსტრალიის ეროვნული გალერეა კატეგორია:ხელოვნების მუზეუმები და გალერეები ავსტრალიაში კატეგორია:მუზეუმები კანბერაში კატეგორია:ავსტრალიის ეროვნული მუზეუმები კატეგორია:1982 წელს დაარსებულები ავსტრალიაში კატეგორია:1982 წელს დაარსებული ხელოვნების მუზეუმები კატეგორია:1982 წელს აგებული შენობა-ნაგებობები
პერედვიჟნიკები
მინი|400px|პერედვიჟნიკები, (მარცხნიდან მარჯვნივ): [[გრიგორი მიასოედოვი, კონსტანტინ სავიცკი, ვასილი პოლენოვი, სერგეი ამოსოვი, ალექსანდრე კისელიოვი, ეფიმე ვოლკოვი, ნიკოლაი ნევრევი, ვასილი სურიკოვი, ვლადიმირ მაკოვსკი, ალექსანდრ ლიტოვჩენკო, ივანე შიშკინი, კირილე ლემოხი, ივანე კრამსკოი, ნიკოლაი იაროშენკო, ილია რეპინი, პაველ ბრიულოვი, ივანოვი (პერედვიჟნიკების მენეჯერი), ნიკოლაი მაკოვსკი, ალექსანდრ ბეგროვი.]] მინი|400px|„ტივის მზიდავები ვოლგაზე“, [[ილია რეპინი.]] „პერედვიჟნიკები“ (Передвижники, სრულად: Товарищество передвижных художественных выставок — მოძრავი სამხატვრო გამოფენების ამხანაგობა) — რუსი მხატვრების შემოქმედებითი გაერთიანება, რომელიც შეიქმნა 1870 წელს პეტერბურგში ივანე კრამსკოის, გრიგოლ მიასოედოვის, ნიკოლოზ გესა და ვასილი პეროვის ინიციატივით. ქვეყნის ძირითადი სამხატვრო ძალა დემოკრატიისათვის ბრძოლაში დაუპირისპირდა ხელოვნების ოფოციალურ ცენტრს - პეტერბურგის სამხატვრო აკადემიას.
ახალი გაერთიანების იდეური ხელმძღვანელი გახდა ი. კრამსკოი. „პერედვიჟნიკები“ განიცდიდნენ ბელარიონ ბელინსკისა და ნიკოლოზ ჩერნიშევსკის საზოგადოებრივ და ესთეტიკურ შეხედულებების გავლენას. სამხატვრო აკადემიის მეურვეობისაგან განთავისუფლებისთანავე „პერედვიჟნიკებმა“ გააჩაღეს საგანმანათლებლო მოღვაწეობა. 1871 წლიდან ამხანაგობამ 48 მოძრავი გამოფენა მოაწყო პეტერბურგში, მოსკოვში, კიევში, ხარკოვში, ყაზანში, რიგაში, ოდესაში და სხვა ქალაქებში. მათ საბოლოოდ გაწყვიტეს კავშირი კლასიციზმთან, თავიანთ შემოქმედებას საფუძვლად დაუდეს კრიტიკული რეალიზმი. „პერედვიჟნიკები“ რეალისტურად ასახავდნენ ხალხის ცხოვრებასა და ისტორიას, მშობლიურ ბუნებას, ისწრაფოდნენ თავიანთ ხელოვნებით სამსახური გაეწიათ ხალხისათვის.
„პერედვიჟნიკების“ სურათები გამოირჩეოდა ფსიქოლოგიზმისა და სოციალურის განზოგადების დიდი ძალით, ტიპიზაციის მაღალი ოსტატობით. „პერედვიჟნიკების“ შემოქმედებაში წამყვანი იყო საყოფაცხოვრებო ჟანრი და პორტრეტი, რითაც მათ საშუალება ეძლეობათ სრულყოფილად ეჩვენებინათ ხალხის ნამდვილი ცხოვრება, შეექმნათ მოწინავე ადამიანთა სახეები, განემტკიცებინათ დემოკრატიული იდეალები. „პერედვიჟნიკებმა“ მნიშვნელოვნად განავითარეს აგრეთვე ისტორიული ჟანრი და პეიზაჟი; „პერედვიჟნიკების“ შემოქმედება ხანაში (1870-1890-იანი წლები) ფართოდ ასახავდა ცხოვრებას. მშრალ და შეზღუდული ნახატის ნაცვლად „პერედვიჟნიკებმა“ განავითარეს ხატვის ბუნებრივი და თავისუფალი მანერა. მანამდე არსებული ჩაბნელებული კოლორიტის სანაცვლოდ ახლებურად გადმოსცემდნენ შუქ-ჩრდილს. მათი კომპოზიციები მრავალფეროვანი და ბუნებრივია.
ამხანაგობა კოოპერატიულ საწყისებზე არსებობდა.
რესურსები ინტერნეტში
კატეგორია:რუსეთის ხელოვნება კატეგორია:რეალიზმი კატეგორია:რუსული სიტყვები და ფრაზები
თსუ თბილისი (საფეხბურთო კლუბი)
თსუ თბილისი — საქართველოს საფეხბურთო კლუბი. კლუბი გამოდიოდა უმაღლეს ლიგაში 1996 წლიდან 2001 წლამდე. 2004 წელს პირველი ლიგიდანაც გავარდა.
კლუბს ფლობს თბილისის სახელმწიფო უნივერსიტეტი.
Diacamma bispinosum
Diacamma bispinosum — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Diacamma-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
8 აპრილი
იხილეთ აგრეთვე
0408
ლაქტოფილია
ლაქტოფილია (lactō — მკერდით კვება; φιλία — სიყვარული) — ეროტიკული მიზნით მოზარდის მკერდით კვება. ლაქტოფილია, ასევე რძის ფეტიშიზმი წარმოადგენს პარაფილიის სახეს.
იხილეთ აგრეთვე
კატეგორია:პარაფილიები კატეგორია:სოციოლოგია
მსოფლიოს ლიგა ფრენბურთში ვაჟთა შორის
1990 წელს ფრენბურთის საერთაშორისო ფედერაციამ შემოიღო ყოველწლიური ტურნირი - მსოფლიოს ლიგა. აქ გუნდები ჯერ ქვეჯგუფებში შინ და გარეთ ეთმაშებოდნენ ერთმანეთს და შემდეგ რომელიმე ერთ ქვეყანაში ფინალურ ეტაპზე არკვევდნენ ლიგის გამარჯვებულის ვინაობას. ტურნირმა დიდი პოპულარობა მოიპოვა და მისი საპრიზო ფონდი 1 მილიონიდან 20 მილიონამდე გაიზარდა. გარდა გუნდური ფულადი პრიზებისა დაწესებულია სოლიდური ფულადი ჯოლდოები ტურნირის საუკეთესო მოთამაშეებისათვის (საუკეთესო მოთამაშე, ყველაზე შედეგიანი, საუკეთესო თავდამსხმელი, საუკეთესო მბლოკავი, საუკეთესო მიმღები, საუკეთესო მცველი, საუკეთესო მომწოდებელი და საუკეთესო გამთამაშებელი).
გამარჯვებულები და პრიზიორები, ვაჟები
! style="background: #ddffdd;"|# ! s! style="background: #ddffdd;"|წელი ! s! style="background: #ddffdd;"|ჩატარების ადგილი ! s! style="background: #ddffdd;"|მონაწილეთა რაოდენობა ! s! style="background: #ddffdd;"|პირველი ადგილი ! s! style="background: #ddffdd;"|მეორე ადგილი ! s! style="background: #ddffdd;"|ფინალური მატჩის შედეგი ! s! style="background: #ddffdd;"|მესამე ადგილი
რესურსები ინტერნეტში
კატეგორია:ფრენბურთი კატეგორია:საერთაშორისო ტურნირები ფრენბურთში
ავა მაქსი
ამანდა ავა კოჩი (Amanda Ava Koci; დ. 16 თებერვალი, 1994 წელი, მილუოკი, უისკონსინი, აშშ) - პროფესიონალურად ცნობილი როგორც ავა მაქსი, არის ამერიკელი მომღერალი და კომპოზიტორი. ბავშვობაში მუსიკალური კარიერის გასაგრძელებლად რამდენიმე შტატში გადაადგილების შემდეგ, მაქსმა მოაწერა ხელი Atlantic Records–თან 2016 წელს, სადაც 2018 წლის აგვისტოში გამოუშვა სიმღერა "Sweet but Psycho". იგი გახდა მისი წარმატებული სინგლი 22 ქვეყნის ნომერ პირველ ადგილზე გასვლის შემდეგ, მათ შორის გაერთიანებული სამეფო, გერმანია, ავსტრია, შვეიცარია, შვედეთი და ახალი ზელანდია. სიმღერამ ასევე მიაღწია მეორე ადგილს ავსტრალიაში, ხოლო მე –10 ნომერი აშშ – ის Billboard Hot 100 – ში. მაქსმა გამოუშვა სადებიუტო სტუდიური ალბომი Heaven & Hell 2020 წლის 18 სექტემბერს.
ადრეული ცხოვრება
ამანდა ავა კოჩი დაიბადა უისკონსინის შტატში, მილუოკიში, 1994 წლის 16 თებერვალს. მაქსის მშობლები ალბანეთიდან არიან; მისი მამა, პოლი, კეპაროდან არის, ხოლო დედა, ანდრეა, სარანდედან. მაქსს უფროსი ძმაც ჰყავს. 1991 წელს მისი მშობლები ალბანეთიდან გაიქცნენ ქვეყანაში კომუნიზმის დაშლის შემდეგ და ერთი წელი ცხოვრობდნენ პარიზის წითელ ჯვრის ეკლესიაში. პარიზში ყოფნისას ისინი შეხვდნენ უისკონსინელი ქალს და მან მისცა მათ პასპორტები შეერთებულ შტატებში ემიგრაციამდე, იმ შტატში საცხოვრებლად, სადაც მაქსი დაიბადა. ბავშვობის პერიოდში მაქსი ხშირად ხედავდა, რომ მშობლები იბრძოდნენ შემოსავლის მოსაპოვებლად, რადგან ისინი მუშაობდნენ სამ სამუშაოზე ინგლისურად საუბრის გარეშე. დედა კლასიკურად გაწვრთნილი საოპერო მომღერალი იყო, ხოლო მამა პიანისტი. მაქსი ოჯახთან ერთად საცხოვრებლად ვირჯინიაში გადავიდა, როდესაც ის 8 წლის იყო, სადაც იგი ჰემპტონის გზებზე გაიზარდა. ვირჯინიაში ცხოვრების დროს, მან მონაწილეობა მიიღო რადიო დისნეის სიმღერების მრავალ კონკურსზე Greenbrier Mall- ში, Chesapeake, და დებიუტი შედგა NorVa- ში, ნორფოლკში, როდესაც ის 10 წლის იყო, როგორც გახსნის აქტი, სადაც მან შეასრულა უიტნი ჰიუსტონის 1987 წლის სიმღერა "I Wanna Dance with Somebody". მაქსი ხშირად მიემგზავრებოდა ფლორიდაში, სიმღერების კონკურსებში მონაწილეობის მიზნით, და მუსიკის გამოშვება დაიწყო მონიკატორ ამანდა ქეის ხელმძღვანელობით. 13 წლის ასაკში, მაქსმა დაირქვა სახელად ავა, რადგან ამანდა არ მოსწონდა გამოთქმის დროს.
კარიერა
2020 წლის 12 მარტს მაქსმა გამოუშვა "Kings & Queens", როგორც მეხუთე სინგლი მისი სადებიუტო სტუდიური ალბომიდან Heaven & Hell (2020). ეს სიმღერა მოწინავე Billboard Adult Top 40-ზე მოხვდა 2020 წლის 12 დეკემბრის ჩარტში. იგი ასევე გამოჩნდა, როგორც გამორჩეული შემსრულებელი ქანთრი სიმღერაში "On Me" თომას რეტთან და კეინ ბრაუნთან ერთად. იგი შეტანილი იყო 2020 წლის ფილმის Scoob საუნდტრეკში 2020 წლის 15 მაისს, მუსიკალური ვიდეოს თანხლებით. მაქსმა გამოუშვა "ვინ ახლა იცინის" 2020 წლის 30 ივლისს, და "OMG What's Happening", '|2020 წლის 3 სექტემბერს, როგორც სინგლები ალბომიდან. Heaven & Hell გამოვიდა 2020 წლის 18 სექტემბერს, მერვე სინგლთან ერთად "შიშველი". ალბომმა ბრიტანეთის ალბომების დიაგრამის მეორე ადგილი დაიკავა, და Billboard 200 – ის 27 – ე ადგილი. 2020 წლის 13 ნოემბერს, მაქსმა მონაწილეობა მიიღო გადაცემაში "შეაჩერე შენი გული ატირებული", როგორც BBC Radio 2 Allstars Children In Need საქველმოქმედო სინგლის ნაწილი. იგი ბრიტანეთის სინგლების ჩარტში მეშვიდე ადგილზე აღმოჩნდა. "ჩემი თავი და ჩემი გული" გამოვიდა 2020 წლის 19 ნოემბერს, რომელიც ემსახურებოდა როგორც ბონუს ტრეკს Heaven & Hell– ისგან.
საქართველოს ეკონომიკა
საქართველოს ეკონომიკის მთავარი დარგებია სოფლის მეურნეობა (ჩაი, ციტრუსი, ხილი, თამბაქო, ღვინო), მანქანათმშენებლობა, მეტალურგია, ჰიდრორესურსები. დიდი ყურადღება ეთმობა საკურორტო-ტურისტული კომპლექსის აღდგენას, რომელიც ადრე ყოველწლიურად 2 მლნ ადამიანს ემსახურებოდა. სოფლის მეურნეობის პროდუქცია (ყურძენი, ჩაი, ციტრუსები).
ვალუტა — ქართული ლარი (GEL).
2007 წელი „ეკონომიკური ბუმის“ პერიოდი იყო, რადგანაც ეკონომიკის 12.3%-იანი ზრდა დაფიქსირდა. 2008 წლიდან 2010 წლამდე მშპ-ის ზრდის ტემპი კლების ტენდენციით ხასიათდებოდა, რაც რუსეთ-საქართველოს ომისა და მსოფლიო ეკონომიკური კრიზისით იყო განპირობებული. 2010-დან 2012 წლამდე მშპ-ის ზრდის ტემპი კვლავ ზრდას განაგრძობს, ხოლო 2012 და 2013 წლებში ისევ კლების ტენდენციით ხასიათდება.
საბანკო-საფინანსო და დაზღვევის სისტემები
დღეს საქართველოს ეკონომიკის სექტორში მუშაობს რამდენიმე კომერციული ბანკი და ბანკების ასოციაცია:
არასაბანკო საკრედიტო-სადეპოზიტო ორგანიზაციები და საფინანსო-საკრედიტო მხარდაჭერის პროგრამები:
დაზღვევის სისტემა:
საერთაშორისო ფულადი გზავნილები
მოწინავე ქვეყნების სია (გადმორიცხული თანხის მოცულობით):